Oficiālais Vēstnesis L 215 , 30/07/1992 Lpp. 0001 - 0002

Speciālizdevums somu valodā: Nodaļa 3 Sējums 43 Lpp. 0184

Speciālizdevums zviedru valodā: Nodaļa 3 Sējums 43 Lpp. 0184



Padomes Regula (EEK) Nr. 2046/92 (1992. gada 30. jūnijs), ar ko groza Regulu Nr. 136/66/EEK par eļļas un tauku tirgus kopīgo organizāciju EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā, ņemot vērā attīstību, olīveļļas tirgū un šī tirgus attiecībās ar citiem augu eļļu tirgiem, reprezentatīvā tirgus cena un sliekšņa cena jānosaka vienlaicīgi ar citām oficiālajām olīveļļas cenām; tā kā minētā iemesla dēļ jāpieņem arī kritēriji reprezentatīvās tirgus cenas noteikšanai; tā kā, lai nodrošinātu garantētās intervences cenas pēc iespējas lielākam ražotāju skaitam, piekļuve Kopienas intervencei jāatļauj ražotāju grupām un to asociācijām, kuras atzītas saskaņā ar Regulu Nr. 136/66/EEK [4]; tā kā tādēļ būtu jāgroza Regula Nr. 136/66/EEK, IR PIEŅĒMUSI ŠO REGULU. 1. pants Regulu Nr. 136/66/EEK ar šo groza šādi: 1. Regulas 4. panta 1. punkta pirmo daļu aizstāj ar šādu: "Kopienai katru gadu attiecībā uz olīveļļu nosaka ražošanas mērķa cenu, intervences cenu, reprezentatīvo tirgus cenu un sliekšņa cenu." 2. Regulas 4. panta 4. punktu aizstāj ar šādu: "4. Šā panta 1. punkta a) apakšpunktā minētās cenas un 2. punktā minēto standarta kvalitāti pieņem saskaņā ar Līguma 43. panta 2. punktā izklāstīto procedūru." 3. Regulas 5. panta 1. punktu aizstāj ar šādu: "Katru gadu Padome nosaka ražošanas atbalsta vienoto summu saskaņā ar Līguma 43. panta 2. punktā izklāstīto procedūru. Atsevišķu vienoto summu var noteikt ražotājiem, kuru tirdzniecības gada vidējais olīveļļas ražošanas apjoms ir mazāks nekā 500 kg." 4. Regulas 7. pantu aizstāj ar šādu: "7. pants Reprezentatīvo tirgus cenu nosaka tādā līmenī, kas, ņemot jo īpaši vērā augu eļļas un tauku tirgus attīstības tendences, ļauj veikt parasto olīveļļas produkcijas realizāciju." 5. Regulas 11. panta 6. punktu aizstāj ar šādu: "6. Padome ar kvalificētu balsu vairākumu pēc Komisijas priekšlikuma, vienlaicīgi ar reprezentatīvo tirgus cenu nosaka 5. punktā minēto patēriņa atbalsta procentuālo daļu un tā patēriņa atbalsta procentuālo daļu, kas jāizmanto informācijas pasākumiem un citiem pasākumiem, kuri plānoti, lai veicinātu Kopienā ražotās olīveļļas patēriņu." 6. Regulas 12. panta 1. punkta pirmo daļu aizstāj ar šādu: "Ražotāju dalībvalstu izraudzītās intervences aģentūras katra tirdzniecības gada jūlijā, augustā, septembrī un oktobrī saskaņā ar noteikumiem, kas pieņemti atbilstoši 4. pantam, iepērk Kopienas izcelsmes olīveļļu, kuru tām ražošanas rajonu intervences centros piedāvā ražotāji vai ražotāju grupas un to asociācijas, kas atzītas saskaņā ar Regulu (EEK) Nr. 1360/78 (vai ražotāju organizācijas un/vai to asociācijas, kuras atzītas saskaņā ar minēto regulu). Intervences aģentūras iepērk olīveļļu par intervences cenu. Ja intervences aģentūrai piedāvātās eļļas apraksts vai kvalitāte neatbilst tai, par ko noteikta intervences cena, iepirkšanas cenu pielāgo, palielinot vai samazinot to atbilstīgi shēmai." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1992. gada 1. novembra, izņemot 1. panta 6. punktu, ko piemēro no šīs regulas spēkā stāšanās dienas. Šī regula uzliek saistības kopumā un ir tieši piemērojama visās dalībvalstīs. Luksemburgā, 1992. gada 30. jūnijā Padomes vārdā — priekšsēdētājs Arlindo Marques Cunha [1] OV C 119, 11.5.1992., 21. lpp. [2] OV C 150, 15.6.1992. [3] OV C 169, 6.7.1992. [4] OV L 172, 30.9.1966., 3025./66. lpp. Regulā jaunākie grozījumi izdarīti ar Regulu (EEK) Nr. 356/92 (OV L 39, 15.2.1992., 1. lpp.). --------------------------------------------------